Vesturlandsliðunum í körfunni er ekki spáð sérstöku gengi í Iceland Express deildinni í vetur af forráðamönnum liðanna . Snæfelli er spáð fimmta sæti í karladeildinni og Skallagrími 11. sætinu og þar með falli ásamt Breiðabliki . Í kvennadeildinni verður Snæfell í sjöunda og næstneðsta sætinu samkvæmt spánni . KR verður Íslandsmeistaratitli í karlaflokki samkvæmt spánni og síðan koma Suðurnesjaliðin þrjú , Grindavík , Keflavík og Njarðvík . Í kvennaflokknum er Keflvíkingum spáð efsta sætinu og KR-ingar komi þar á eftir . Það verði hlutskipti Fjölnis að falla úr deildinni eftir harða keppni við Snæfell um að forðast það . Slíkt má a.m.k. lesa út úr einkunnagjöfinni , en rétt er að benda á að lið hefur aldrei orðið Íslandsmeistari eða fallið út á þessa spá forráðamanna félaganna , slíkt hefur alltaf ráðist inni á vellinum .